पार्षदों की सुपरविजन में हाेेगा अब शहर में सफाई का काम
शहरकी सफाई व्यवस्था को और अधिक सुधारने के लिए पार्षदों को इस काम की सुपरविजन करनी होगी। हर वार्ड में सफाई व्यवस्था का काम बेहतर हो सके, इसके लिए पार्षद के कहने से काम होगा। इसके साथ ही जिस एरिया में काम हो रहा है, वहां की पब्ल्कि को भी बताना होगा कि काम ठीक हो रहा या नहीं। सफाई करने के बाद सुपरवाइजर लोगों के साइन लेकर जा रहे हैं। इससे काफी हद तक काम में सुधार हो रहा है। वीरवार को यहां वार्ड नंबर 10 में सफाई का काम किया गया। यहां की पार्षद एकता नागपाल की देखरेख में वार्ड में काफी जगहों पर काम किया गया। जीरकपुर नगर परिषद ने यहां के 31 वार्डों की सफाई व्यवस्था को सुधारने के लिए 60 से ज्यादा कर्मचारी नए भर्ती किए हैं। अब हर वार्ड में 6 कर्मचारी काम करेंगे। पहले एक वार्ड को 4 सफाई कर्मी दिए गए थे। कम कर्मचारियाें के कारण यहां लोगों को शिकायत रहती थी कि कुछ जगहों पर प्रॉपर सफाई नहीं हो रही है। जीरकपुर एमसी के प्रधान कुलविंदर सोही ने कहा कि अब रोजाना सफाई की सुपरविजन भी होगी। इसमें लेागों के फीडबैक भी लिए जाएंगे। पार्षदों को वार्ड के बारे में सारी जानकारी रहती है, इसलिए सफाई कर्मियों की रिपोर्ट पार्षद भी बनाएगा।
यहां वार्ड वाइज सफाई व्यवस्था सुधारने पर काम चल रहा है। लोगों के सहयोग से इसे और अधिक कामयाब किया जा सकता है। लोगों का सहयोग मिले तो कहीं भी कचरा नजर आए। अब कर्मचारी बड़ा दिए है। इससे और अच्छा काम नजर आएगा।
-हरिंदरसिंह, चीफ सेनेटरी इंस्पेक्टर, एमसी
जीरकपुर एमसी ने सफाई के िलए काफी काम करना शुरू कर दिया है। इसका असर नजर भी रहा है। हालांकि एमसी के सामने यहां गारबेज को डंप करने के लिए एक डंपिंग ग्राउंड बनाने की चुनौती है, ताकि शहर के हर घर के गारबेज को सही जगह पर फंेंका जा सके। सैकड़ों घरोंे का गारबेज सड़कों के किनारे, खाली प्लाॅटों में फेंका जाता है। इसके लिए भी काम करने जरूरत है। इसके साथ ही लोगों को अपनी दुकानों के बाहर डस्टबिन रखना चाहिए। जब सुबह एमसी के सफाई कर्मी सफाई कर लेते हैं, उसके बाद दुकान खोलकर सफाई शुरू कर देते हैं। अंदर से पॉलीथीन, गत्ते और अन्य पेंकिंग का बेकार सामान निकालकर सड़क पर ढेर लगा देते हैं। यह सब बंद होना चाहिए।
hin_Deva hin_Deva hin_Deva kas_Deva hin_Deva